ddrg/super_eurlex huggingface dataset:
Úradný vestník L 133 , 07/05/1998 S. 0010 - 0011



Nariadenie Komisie (ES) č. 954/98 zo 6. mája 1998, ktorým sa dopĺňa príloha k nariadeniu (ES) č. 2301/97 o zápise určitých názvov do "Registra osvedčení osobitných znakov" ustanoveného nariadením Rady (EHS) č. 2082/92 o osvedčeniach osobitných znakov poľnohospodárskych výrobkov a potravín (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2082/92 zo 14. júla 1992 o osvedčeniach osobitných znakov poľnohospodárskych výrobkov a potravín [1], najmä na jeho článok 9 ods. 1, keďže v súlade s článkom 7 nariadenia Rady (EHS) č. 2082/92 členské štáty zaslali Komisii žiadosti o registráciu určitých názvov ako osvedčení osobitných znakov; keďže registrované názvy sa môžu používať s potvrdením "zaručená tradičná špecialita", ktorý je pre ne vyhradený; keďže Komisii bola v súlade s článkom 7 uvedeného nariadenia po uverejnení názvov v prílohe k tomuto nariadeniu v Úradnom vestníku Európskych spoločenstiev [2] zaslaná námietka, ktorá však bola následne stiahnutá; keďže uvedené názvy sa preto môžu zapísať do "Registra osvedčení osobitných znakov" a preto chrániť v celom spoločenstve ako zaručené tradičné špeciality; keďže príloha k nariadeniu Komisie (ES) č. 2301/97 [3] sa má doplniť prílohou k tomuto nariadeniu, PRIJALA TOTO NARIADENIE: Článok 1 Názvy v prílohe k tomuto nariadeniu sa týmto pridávajú do prílohy k nariadeniu (ES) č. 2301/97 a zapisujú do "Registra osvedčení osobitných znakov" v súlade s článkom 9 ods. 1 nariadenia (EHS) č. 2082/92. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 6. mája 1998 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 21, 21.1.1997, s. 5-16. [3] Ú. v. ES L 319, 21.11.1997, s. 8. -------------------------------------------------- PRÍLOHA - "Kriek", "Kriek-Lambic", "Framboise-Lambic", "Fruit-Lambic"/"Kriek", "Kriekenlambiek", "Frambozenlambiek", "Vruchtenlambiek" (článok 13 ods. 1 nariadenia (EHS) č. 2082/92) [1], - "Lambic", "Gueuze-Lambic",/"Geuze"/"Lambiek", "Geuze-Lambiek", "Geuze" (článok 13 ods. 1 nariadenia (EHS) č. 2082/92) [2]. [1] Hlavné body špecifikácii nájdete v Ú. v. ES C 21, 21.1.1997, s. 5-16. [2] Hlavné body špecifikácii nájdete v Ú. v. ES C 21, 21.1.1997, s. 5-16. --------------------------------------------------
Úradný vestník L 313 , 21/11/1998 S. 0016 - 0016



Nariadenie Komisie (ES) č. 2513/98 z 20. novembra 1998, ktorým sa mení a dopĺňa nariadenie (ES) č. 1501/95 stanovujúce určité podrobné pravidlá uplatňovania nariadenia Rady (EHS) č. 1766/92 o poskytovaní vývozných náhrad na obilniny a o opatreniach, ktoré sa musia prijať v prípade narušenia trhu s obilninami KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1], naposledy zmenené a doplnené nariadením Komisie (ES) č. 923/96 [2], najmä na jeho článok 13 (11), keďže podľa nariadenia Komisie (ES) č. 1501/95 [3], naposledy zmeneného a doplneného nariadením (ES) č. 2094/98 [4], na výpočet vývozných náhrad na spracované produkty musia byť známe uplatniteľné spracovateľské koeficienty; keďže tieto koeficienty sú v skutočnosti hodnoty stanovené v prílohe I k tomu nariadeniu; keďže z hľadiska technického pokroku v sektore je potrebné hodnoty, stanovené pre nepražený a pražený slad, upraviť; keďže nariadenie (ES) č. 2094/98 aktualizuje tieto koeficienty; keďže od 1. septembra 1998 sú uplatniteľné nové koeficienty; keďže však pre vývozné licencie na slad využívané v septembri koeficienty, platné pred zmenou v zmysle toho nariadenia, naďalej platia pre účel výpočtu mesačného nárastu; keďže opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 "1300" a "1520" v poslednom stĺpci prílohy I k nariadeniu (ES) č. 1501/95 pre nepražený slad, na ktorý sa vzťahujú kódy KN 11071019 a 11071099, a pražený slad, na ktorý sa vzťahuje kód KN 11072000, sa nahrádza "1270" a "1490" v uvedenom poradí. Článok 2 Nariadenie (ES) č. 2094/98 sa zrušuje. Článok 3 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 1. septembra 1998. Avšak pre vývozné licencie používané medzi 1. a 30. septembrom 1998 sa výška mesačného nárastu vypočítava na základe spracovateľských koeficientov platných pred 1. septembrom 1998. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 20. novembra 1998 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. ES L 126, 24.5.1996, s. 37. [3] Ú. v. ES L 147, 30.6.1995, s. 7. [4] Ú. v. ES L 266, 1.10.1998, s. 61. --------------------------------------------------
Úradný vestník L 275 , 10/10/1998 S. 0018 - 0018



Nariadenie Komisie (ES) 2182/98 z 9. októbra 1998, ktorým sa mení a dopĺňa nariadenie (EHS) 1848/93 ustanovujúce podrobné pravidlá uplatňovania nariadenia Rady (EHS) 2082/92 o osvedčeniach špecifických znakov poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) 2082/92 zo 14. júla 1992 o osvedčeniach špecifických znakov poľnohospodárskych výrobkov a potravín [1], najmä na jeho článok 20, keďže článok 4 (2) nariadenia Komisie (EHS) 1848/93 z 9. júla 1993, ktorým sa ustanovujú podrobné pravidlá uplatňovania nariadenia Rady (EHS) 2082/92 o osvedčeniach špecifických znakov poľnohospodárskych výrobkov a potravín [2], naposledy zmenenom a doplnenom nariadením (ES) 2515/94 [3], umožňuje vykonávať činnosti zamerané na informovanie verejnosti o význame označenia "zaručená tradičná špecialita" a loga v jazykoch spoločenstva; keďže vykonané činnosti, najmä kampaň spoločenstva zameraná na výrobcov, distribútorov a spotrebiteľov, boli preukázateľne užitočné a efektívne; keďže vzhľadom na užitočný kladný vplyv činností vykonaných s cieľom oboznámiť verejnosť s nariadením (EHS) 2082/92 a s logom a označením, ktoré toto nariadenie ustanovuje, bysa mala lehota ustanovená v nariadení (EHS) 2037/93 [4], naposledy zmenenom a doplnenom nariadením (ES) 1726/98 [5], predĺžiť o štyri roky, aby sa v týchto činnostiach mohlo pokračovať a aby sa mohol posilňovať ich vplyv; keďže opatrenia ustanovené v tomto nariadení sú v súlade so stanoviskom Riadiaceho výboru pre osvedčenia špecifických znakov, PRIJALA TOTO NARIADENIE: Článok 1 Článok 4 (2) nariadenia (EHS) 1848/93 sa mení a dopĺňa takto: 1. Slovo "päť" sa nahrádza slovom "deväť". 2. Pridáva sa tento pododsek: "Vykonané činnosti sa vyhodnotia." Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 9. októbra 1998 Za Komisiu Franz Fischler člen Komisie [1] Ú. v. ES L 208, 24.7.1992, s. 9. [2] Ú. v. ES L 168, 10.7.1993, s. 35. [3] Ú. v. ES L 275, 26.10.1994, s. 1. [4] Ú. v. ES L 185, 28.7.1993, s. 5. [5] Ú. v. ES L 224, 11.8.1998, s. 1. --------------------------------------------------
Úradný vestník L 052 , 21/02/1998 S. 0018 - 0018



Nariadenie Komisie (ES) č. 417/98 z 20. februára 1998, ktorým sa mení a dopĺňa nariadenie (EHS) č. 429/90 o udelení pomoci pre koncentrované maslo určené na priamu spotrebu v spoločenstve prostredníctvom výzvy k verejnej súťaži KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 1587/96 [2], najmä na jeho článok 7a odsek 3, keďže nariadenie Komisie (EHS) č. 429/90 [3], naposledy zmenené a doplnené nariadením (ES) č. 1802/95 [4], ustanovilo až do pozastavenia jeho účinnosti nariadením Komisie (ES) č. 19/98 [5] udelenie pomoci pre koncentrované maslo vyrobené z masla alebo smotany z trhu a zamerané na priamu spotrebu v spoločenstve prostredníctvom výzvy na verejnú súťaž; keďže, aby výroba koncentrovaného masla bola oprávnená na pomoc, pridávanie indikátorov a balenie sa musia uskutočniť do 90 dní odo dňa uzávierky na predloženie ponúk do verejnej súťaže; keďže sa omeškalo stanovenie maximálnej pomoci pre 180. výzvu na verejnú súťaž, ktorej deň uzávierky na predloženie ponúk bol stanovený na 9. december 1997; keďže oznámenie členským štátom o rozhodnutí sa uskutočnilo 9. januára 1998; keďže by sa konečný termín výroby predmetného koncentrovaného masla preto mal odložiť až k 31. marcu 1998; keďže opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Nasledujúci pododsek sa týmto pridá k článku 9 odseku 1 nariadenia (EHS) č. 429/90: "Konečný termín uvedený v prvej zarážke pri množstvách koncentrovaného masla udelených podľa 180. výzvy na verejnú súťaž, ktorej deň uzávierky na predloženie ponúk do verejnej súťaže bol 9. december 1997, bude 31. marec 1998." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 20. februára 1998 Za Komisiu Franz Fischler člen Komisie [1] Ú. v. ES L 148, 28.6.1968, s. 13. [2] Ú. v. ES L 206, 16.8.1996, s. 21. [3] Ú. v. ES L 45, 21.2.1990, s. 8. [4] Ú. v. ES L 174, 26.7.1995, s. 27. [5] Ú. v. ES L 4, 8.1.1998, s. 39. --------------------------------------------------
Úradný vestník L 175 , 19/06/1998 S. 0007 - 0008



Nariadenie Komisie (ES) č. 1265/98 z 18. júna 1998, ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení uvedených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) č. 1068/97 [2], a najmä na jeho článok 6 ods. 3 a 4, keďže v súlade s článkom 5 nariadenia (EHS) č. 2081/92 Francúzsko a Portugalsko zaslali Komisii prihlášky na zápis určitých názvov ako zemepisných názvov alebo označení pôvodu; keďže v súlade s článkom 6 ods. 1 tohto nariadenia sa ukázalo, že prihlášky spĺňajú všetky požiadavky nariadenia, a najmä skutočnosť, že obsahujú všetky potrebné informácie stanovené v jeho článku 4; keďže po uverejnení názvov uvedených v prílohe k tomuto nariadeniu v Úradnom vestníku Európskych spoločenstiev [3] Komisii neboli doručené žiadne námietky v zmysle článku 7 tohto nariadenia; keďže tieto názvy by mali byť z tohto dôvodu zapísané do Registra chránených označení pôvodu a chránených zemepisných označení, a teda chránené ako chránené označenia pôvodu alebo zemepisné označenia v celom spoločenstve; keďže príloha k tomuto nariadeniu dopĺňa prílohu k nariadeniu Komisie (ES) č. 2400/96 [4] naposledy zmenenému a doplnenému nariadením (ES) č. 195/98 [5], PRIJALA TOTO NARIADENIE: Článok 1 Názvy uvedené v prílohe sa týmto dopĺňajú do prílohy k nariadeniu Komisie (ES) č. 2400/96 a zapisujú do Registra chránených označení pôvodu a chránených zemepisných označení ako chránené označenia pôvodu (CHOP) a chránené zemepisné označenia (CHZO), ako stanovuje článok 6 ods. 3 nariadenia (EHS) č. 2081/92. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 18. júna 1998 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 156, 13.6.1997, s. 10. [3] Ú. v. ES C 273, 9.9.1997, s. 4. [4] Ú. v. ES L 327, 18.12.1996, s. 11. [5] Ú. v. ES L 20, 27.1.1998, s. 20. -------------------------------------------------- PRÍLOHA 1. Výrobky uvedené v prílohe II k zmluve o založení ES a určené na ľudskú spotrebu Mäsové výrobky: Portugalsko: Salpicão de Vinhais (CHZO) Chouriça de Carne de Vinhais alebo Linguica de Vinhais (CHZO) Syry: Portugalsko: Queijo do Pico (CHOP) 2. Potravinárske výrobky uvedené v prílohe I k nariadeniu (EHS) č. 2081/92 Čerstvé ryby, mäkkýše a kôrovce a… výrobky: Francúzsko: Coquille St. Jacques des Côtes d’Armor (CHZO) --------------------------------------------------
Úradný vestník L 198 , 15/07/1998 S. 0004 - 0004



Nariadenie Komisie (ES) č. 1498/98 zo 14. júla 1998, ktorým sa mení a dopĺňa nariadenie (ES) č. 3223/94 o podrobných pravidlách pre použitie dovozných úprav pre ovocie a zeleninu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou [1], naposledy zmenené a doplnené nariadením Komisie (ES) č. 2520/97 [2], a najmä na jeho článok 32 ods. 2, keďže nariadenie Komisie (ES) č. 3223/94 [3], naposledy zmenené a doplnené nariadením (ES) č. 2375/96 [4], ktoré stanovuje podrobné pravidlá pre dovozné úpravy pre ovocie a zeleninu; keďže stanovenie uvádzacej ceny vyžaduje, aby pravidlá pre výpočet colnej hodnoty stanovenej v článku 29 ods. 1 nariadenia (EHS) č. 2913/92 z 12. októbra 1992 o zavedení Spoločného colného sadzobníka spoločenstva [5], naposledy zmeneného a doplneného nariadením Európskeho parlamentu a Rady (ES) č. 82/97 [6], použije sa takým spôsobom, aby sa zaistila konzistencia oboch spôsobov výpočtu; keďže toto by malo byť upresnené v nariadení (ES) č. 3223/94, najmä pre uľahčenie prípravy colných prehlásení; keďže opatrenia tohto nariadenia sú v súlade so stanoviskom Riadiaceho výboru pre ovocie a zeleninu, PRIJALA TOTO NARIADENIE: Článok 1 Nasledujúci odsek 1b sa pridáva k článku 5 nariadenia (ES) č. 3223/94: "1. Ak uvádzacia cena je vypočítaná na základe fob ceny výrobkov v krajine pôvodu, colná hodnota sa vypočíta na základe príslušného predaja za túto cenu. Ak uvádzacia cena je vypočítaná v súlade s jedným z postupov stanovených v odseku 1 písm. b) alebo c) alebo ods. 1a písm. b), colná hodnota sa vypočíta rovnakým spôsobom ako uvádzacia cena." Článok 2 Toto nariadenie nadobúda účinnosť 3. deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 14. júla 1998 Za Komisiu Franz Fischler člen Komisie [1] Ú. v. ES L 297, 21.11.1996, s. 1. [2] Ú. v. ES L 346, 17.12.1997, s. 41. [3] Ú. v. ES L 337, 24.12.1994, s. 66. [4] Ú. v. ES L 325, 14.12.1996, s. 5. [5] Ú. v. ES L 302, 19.10.1992, s. 1. [6] Ú. v. ES L 17, 21.1.1997, s. 1. --------------------------------------------------
Úradný vestník L 120 , 23/04/1998 S. 0010 - 0010



Nariadenie Komisie (ES) č. 843/98 z 22. apríla 1998, ktorým sa mení a dopĺňa nariadenie Rady (ES) č. 2200/97 o rozpise plôch vysadených jabloňami, hruškami, broskyňami a nektárinkami, za ktoré možno poskytnúť členským štátom prémie za vyklčovanie KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2200/97 z 30. októbra 1997 o zlepšení produkcie jabĺk, hrušiek, broskýň a nektáriniek [1] v spoločenstve, najmä na jeho článok 1 (2), keďže v článku 1 (2) nariadenia (ES) č. 2200/97 sa medzi členské štáty rozpisuje plocha, za ktorú možno poskytnúť prémiu za vyklčovanie, ako sa to ustanovuje v článku 1 (1) spomínaného nariadenia; keďže v článku 1 (2) spomínaného nariadenia sa ustanovuje limit a postup, týkajúci sa zmien a doplnkov k tomuto rozpisu; keďže podľa informácií, ktoré Komisia obdržala do 1. apríla 1998, žiadosti o prémie za vyklčovanie sa v určitých členských štátoch vzťahujú na plochy, ktorú sú menšie ako tie, ktoré sa spomínajú v článku 1 (2) uvedeného nariadenia; keďže celková výmera plôch, ktoré ešte možno prideliť, predstavuje 630 hektárov u jabloní a hrušiek a 1 264 hektárov u broskýň a nektáriniek; keďže tieto plochy by sa mali prideliť tým členským štátom, kde plochy, na ktoré sa vzťahujú žiadosti, sú väčšie ako tie, ktoré sa spomínajú v článku 1 (2) uvedeného nariadenia, a prednostne tým členským štátom, kde zlikvidované pestovateľské plochy predstavujú najväčšie percento z produkcie; keďže však prevody by sa nemali týkať plôch s výmerou menšou ako približne 50 hektárov; Keďže opatrenia, ktoré sa ustanovujú v tomto nariadení, sú v súlade so stanoviskom Riadiaceho výboru pre ovocie a zeleninu, PRIJALA TOTO NARIADENIE: Článok 1 Tabuľka, ktorá sa nachádza v článku 1 (2) nariadenia (ES) č. 2200/97, sa týmto nahrádza touto. "Členský štát | Jablká a hrušky (ha) | Broskyne a nektárinky (ha) | Belgicko | 118 | — | Nemecko | 894 | 3 | Dánsko | — | — | Grécko | 599 | 2780 | Španielsko | 1412 | 2564 | Francúzsko | 3181 | 1414 | Írsko | — | — | Taliansko | 2389 | 2994 | Luxembursko | — | — | Holandsko | 593 | — | Rakúsko | 139 | 19 | Portugalsko | 325 | 226 | Fínsko | 5 | — | Švédsko | 40 | — | Spojené kráľovstvo | 305 | —–" | Článok 2 Toto nariadenie nadobudne účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 22. apríla 1998 Za Komisiu Franz Fischler člen Komisie [1] Ú. v. ES L 303, 6.11.1997, s. 3. --------------------------------------------------
Úradný vestník L 210 , 28/07/1998 S. 0014 - 0014



Nariadenie Rady (ES) č. 1631/98 z 20. júla 1998, ktorým sa mení a dopĺňa nariadenie (EHS) č. 2392/86 o založení Registra vinohradov spoločenstva RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 822/87 zo 16. marca 1987 o spoločnej organizácii trhu s vínom [1], najmä na jeho článok 80, so zreteľom na návrh Komisie [2], keďže opatrenia stanovené nariadením (EHS) č. 2392/86 [3] musia byť dostatočne pružné, aby mohli byť prispôsobované vývoju spoločnej organizácie trhu s vínom; keďže v dôsledku technických problémov pri vytváraní registra viníc, ktoré sa objavili v Španielsku, Grécku a Portugalsku je nevyhnutné predĺžiť lehotu stanovenú v článku 4 ods. 4 nariadenia (EHS) č. 2392/86, PRIJALA TOTO NARIADENIE: Článok 1 Nasledujúca veta sa pridáva do prvého pododseku článku 4 ods. 4 nariadenia (EHS) č. 2392/86: "Register viníc bude dokončený do 31. decembra 1999 v Španielsku a 31. decembra 2000 v Grécku a Portugalsku." Článok 2 Toto nariadenie nadobúda účinnosť v nasledujúci deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 20. júla 1998 Za Radu predseda W. Molterer [1] Ú. v. ES L 84, 27.3.1987, s. 1. Nariadenie naposledy zmenené a doplnené nariadením (ES) č. 1627/98. (Pozri Ú. v. ES L 210, 28.7.1998, s. 8.). [2] Ú. v. ES L 208, 31.7.1986, s. 1. Nariadenie naposledy zmenené a doplnené nariadením (ES) č. 1596/96 (Ú. v. ES L 206, 16.8.1996, s. 38.). [3] Ú. v. ES C 87, 23.3.1998, s. 17. --------------------------------------------------
Úradný vestník L 191 , 07/07/1998 S. 0043 - 0044



Nariadenie Komisie (ES) č. 1443/98 zo 6. júla 1998, ktorým sa stanovuje rovnovážna ponuka pre Kanárske ostrovy pre produkty v sektore ryže KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1601/92 z 15. júna 1992 týkajúce sa osobitných opatrení pre Kanárske ostrovy pokiaľ ide o určité poľnohospodárske produkty [1], naposledy zmenené a doplnené nariadením (ES) č. 2348/96 [2], najmä na jeho článok 3 ods. 4, keďže spoločné podrobné pravidlá pre vykonanie osobitných dojednaní pre ponuku určitých poľnohospodárskych produktov Kanárskym ostrovom sú stanovené v nariadení Komisie (ES) č. 2790/94 [3], naposledy zmenenom a doplnenom nariadením (ES) č. 825/98 [4]; keďže v zmysle uplatnenia článku 2 nariadenia (EHS) č. 1601/92 by sa mal stanoviť odhad rovnovážnej ponuky pre Kanárske ostrovy pre produkty v sektore ryže; keďže rovnováha sa musí stanoviť na základe požiadaviek regiónu; keďže opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Pri uplatňovaní článku 2 nariadenia (EHS) č. 1601/92 je odhad množstva rovnovážnej ponuky v sektore ryže pri uplatňovaní výnimky z dovozného cla alebo pri využívaní pomoci spoločenstva pre produkty pochádzajúce z ostatného územia spoločenstva taký, ako je stanovený v prílohe k tomuto nariadeniu. Článok 2 Toto nariadenie nadobúda účinnosť v deň po jeho uverejnení v Úradnom vestníku Európskych spoločenstiev. Bude sa uplatňovať od 1. júla 1998. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 6. júla 1998 Za Komisiu Franz Fischler člen Komisie [1] Ú. v. ES L 173, 27.6.1992, s. 13. [2] Ú. v. ES L 320, 11.12.1996, s. 1. [3] Ú. v. ES L 296, 17.11.1994, s. 23. [4] Ú. v. ES L 117, 21.4.1998, s. 5. -------------------------------------------------- PRÍLOHA Rovnovážna ponuka ryže pre Kanárske ostrovy na obchodné obdobie od 1. júla 1998 do 30. júna 1999 (v tonách) | Produkt (KN kód) | Kanárske ostrovy | | | Mletá ryža | 100630 | 13000 | Lámaná ryža | 100640 | 2600 | --------------------------------------------------
Úradný vestník L 157 , 30/05/1998 S. 0012 - 0012



Nariadenie Rady (ES) č. 1101/98 z 25. mája 1998, ktorým sa mení a dopĺňa nariadenie (EHS) 1906/90 o určitých obchodných normách pre hydinové mäso RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (EHS) 2777/75 z 29. októbra 1975 o organizácii spoločného trhu s hydinovým mäsom [1], najmä na jeho článok 2 ods. 2, so zreteľom na návrh Komisie, keďže nariadenie (EHS) 1906/90 [2] ustanovuje určité obchodné normy na hydinové mäso; keďže hydinové mäso sa čoraz častejšie predáva vo forme dielov; keďže kontrola obsahu množstva cudzej vody by sa preto mala rozšíriť aj na určité kusy hydinového mäsa, PRIJALA TOTO NARIADENIE: Článok 1 Článok 7 ods. 1 nariadenia (EHS) 1906/90 sa nahrádza takto: "1. Percentuálne množstvo prijatia absorpcie vody zabitou hydinou, ktorému technicky nie je možné zabrániť, je technicky nevyhnutné, a ktoré sa počas prípravy čerstvých, mrazených, chladených alebo hlboko zmrazených jatočných tiel a dielov z nich neprekročí, rovnako ako jednotné metódy overovania, či sa toto percento dodržalo, sa určí podľa postupu uvedeného v článku 17 nariadenia (EHS) 2777/75." Článok 2 Toto nariadenie nadobúda účinnosť siedmy deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 25. mája 1998 Za Radu predseda J. Cunningham [1] Ú. v. ES L 282, 1.11.1975, s. 77. Nariadenie naposledy zmenené a doplnené nariadením (ES) 2916/95 (Ú. v. ES L 305, 19.12.1995, s. 49). [2] Ú. v. ES L 173, 6.7.1990, s. 1. Nariadenie naposledy zmenené a doplnené nariadením (ES) 3204/93 (Ú. v. ES L 289, 24.11.1993, s. 3). --------------------------------------------------